
Valstybinės vaistų kontrolės tarnybos prie Lietuvos Respublikos sveikatos apsaugos ministerijos viršininko 2021 m. lapkričio 12 d. įsakymu Nr. (1.72E)1A-1418

REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI


Gazyvaro 1 000 mg koncentratas infuziniam tirpalui 
Obinutuzumabas


Paraiškos numeris STV-297

I. BENDROJI DALIS

	[bookmark: _Hlk187088187]1.1
	Pareiškėjas/ pareiškėjo atstovas
	UAB „Roche Lietuva”

	1.2
	Vaistinio preparato registracijos data 

	22 liepos 2014

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)

Lietuvoje:
Vaistinis preparatas Gazyvaro registruotas pagal Farmacijos įstatymo 11 straipsnio 4 dalį (registracijos (pilna) byla, pagrįsta savais tyrimais)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: Click here to enter a date.
Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☐ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Gazyvaro derinant su mikofenolato mofetiliu (MMF) skirtas gydyti suaugusiems pacientams, sergantiems aktyviu III ar IV klasės, kartu su V klasės arba be jos, vilkligės sukeltu nefritu (VN). 

TLK-10 AM: M32.1


	1.7
	Teikiamos skyrimo sąlygos 
	
Neteikiamos


	1.8
	Ekonominė analizė
	☐ Kaštų naudingumo analizė
☒ Kaštų mažinimo analizė
☐ Neteikiama




___________________


1. BENDRO KLINIKINIO VERTINIMO APIBENDRINIMAS

Sisteminė raudonoji vilkligė (SRV) yra lėtinė autoimuninė liga, kuria dažniausiai serga 20–40 metų moterys. Vilkliginis nefritas (VN) yra viena iš dažniausių pasireiškiančių SRV formų, kuri yra sekinanti ir potencialiai pavojinga gyvybei būklė. SRV savo ruožtu yra autoimuninė liga, kuri gali paveikti įvairius organus ar kūno regionus. Taigi pacientams, sergantiems VN, pažeidžiami inkstai. Progresuojantis, nekontroliuojamas inkstų pažeidimas sukelia klinikinę VN naštą pacientų sveikatai ir gyvenimo kokybei. VN skirstomas į skirtingas klases (I-VI), remiantis inkstų biopsijos įvertinimu. Pacientams, sergantiems VN, inkstų pažeidimas sukelia proteinuriją ir (arba) hematuriją ir inkstų funkcijos susilpnėjimą, kurį rodo sumažėjęs kreatinino klirensas ir apskaičiuotas glomerulų filtracijos greitis (eGFR). Diagnozavus ir pradėjus gydymą, pacientams gali pasireikšti ligos progresavimas, o tai gali sukelti tolesnę pažaidą ir padidinti lėtinės inkstų ligos vystymosi tikimybę. Apskaičiuota, kad 10–30 % pacientų, sergančių VN, išsivysto lėtinės inkstų liga. 
Proteinurija po 12 gydymo mėnesių yra geriausia ilgalaikių inkstų pasekmių prognozė. Todėl klinikinėse gairėse, tokiose kaip Europos Sąjungos lygos prieš reumatą (EULAR) gairės ir Pasaulinės inkstų ligų gydymo asociacijos (KDIGO) gairės, didžiausias dėmesys skiriamas proteinurijos / šlapimo baltymų ir kreatinino santykio (UPCR) mažinimui per 12 mėnesių kaip pagrindiniam gydymo tikslui. Vilkligės sukeltas nefritas Lietuvoje gydomas pagal SAM nustatytą tvarką.  Remiantis 2017 m. rugsėjo 14 d. SAM įsakymu V-1090 „Dėl Sisteminės raudonosios vilkligės gydymo vaistais, kurių įsigijimo išlaidos apmokamos Privalomojo sveikatos draudimo fondo biudžeto lėšomis, tvarkos aprašo patvirtinimo“ Lietuvoje SRV, esant vidaus organų pažeidimams (pvz.: vilklinginis nefritas), gydoma hidroksichlorokvino (HCHL) ir (ar) gliukokortikosteroidinio hormono (GSH), ir (ar) imunosupresinio vaisto (azatioprino, mikofenolato mofetilio, ciklosporino A, ciklofosfamido ar metotreksato (MTX)) deriniu. Gydymo efektyvumas vertinamas kas 1–6 mėnesius. Jei gydymas efektyvus, jis tęsiamas arba koreguojamos (mažinamos) GSH ir (ar) imunosupresinio vaisto dozės. Per 6 mėnesius laikotarpį nesant pagerėjimo arba esant paūmėjimui, gali būti keičiamas imunosupresinis preparatas ir (ar) skiriamas biologinis imuninę sistemą veikiantis vaistas (ISVV) belimumabas arba rituksimabas. Biologinis ISVV rituksimabas skiriamas esant aktyviai SRV pagal SLEDAI, išnaudojus kitas gydymo ISVV galimybes. Gydymą rituksimabu skiria gydytojas reumatologas, turintis reumatinių ligų gydymo biologiniais vaistais patirties.
Obinutuzumabas yra rekombinantinis, monokloninis, humanizuotas, biologinės inžinerijos būdu glikozilintas, II tipo, prieš CD20 antigeną nukreiptas, IgG1 izotipo antikūnas. Atsižvelgiant į siūlomą kompensuoti terapinę indikaciją obinutuzumabas galėtų būti skiriamas gydymui toje pačioje eilėje, kaip ir šiuo metu Lietuvoje jau kompensuojamas belimumabas.
Remiantis paraiškos įrašyti vaistinį preparatą į kompensavimo sąrašus rengimo taisyklių patvirtintų Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 116 - 119 punktais tinkamas palyginamasis gydymas yra belimumabas.
Paraiškoje buvo pateiktas netiesioginis palyginamas obinutuzumabo su belimumabu siekiant įrodyti nesiskiriančią naudą su įprasta klinikine praktika Lietuvoje.
Netiesioginis palyginimas
	Nesant tiesioginių obinutuzumabo veiksmingumo ir saugumo palyginimo įrodymų su įprasta klinikinė praktika Lietuvoje, pareiškėjas pateikė tinklinės meta-analizės (TMA, angl. network metaanalysis -NMA), rezultatus. TMA atlikti buvo įvertinti publikacijų duomenų tinkamumas apjungimui (angl. feasibility assessment – FA). Sisteminės literatūros apžvalga (SLA) buvo atlikta siekiant įvertinti obinutuzumabo, ir atitinkamų palyginamųjų vaistų veiksmingumą, saugumą, ir gyvenimo kokybės (angl. HRQoL) iš atsitiktinių imčių kontroliuojamų tyrimų (angl. RCT, randomzed clinical trials), kuriuose dalyvavo pacientai, sergantys VN.
	Vertinimo metu buvo nustatyta, kad pacientų populiacija, palyginamasis gydymas ir vertinamosios baigtys atitinka reikalavimus, taikytinus Lietuvos klinikinėje praktikoje. Vertinimas grindžiamas bazinio atvejo analizės. Dominantys tyrimai, įtraukti į TMA, buvo REGENCY, NOBILITY (obinutuzumabo ir mekofenolato derinys) ir BLISS-LN (belimumabo ir mekofenolato derinys).
	Pirminės baigties rezultatai – visiškas inkstų atsakas.
Visiškas inkstų atsakas (VIA) buvo apibrėžtas kaip atitinkantis visus šiuos kriterijus: UPCR < 0,5 g/g; apskaičiuotasis glomerulų filtracijos greitis (aGFG) ≥ 85 proc. pradinio lygio, apskaičiuotas naudojant 2009 metų Lėtinės inkstų ligos epidemiologijos bendradarbiavimo (LIL-EPI) lygtį; nepasireiškus jokiems iš šių tarpinių reiškinių: nebuvo skirtas gelbstintysis gydymas, nenustatyta gydymo nesėkmė, mirtis ar ankstyvas pasitraukimas iš tyrimo. Netiesioginės meta-analizės (NMA) rezultatai parodė, kad tarp obinutuzumabo ir mikofenolato derinio (OBZ + MMF) ir kitų lyginamųjų gydymo būdų (t.y. belimumabas, mikofenolatas, voklosporinas) statistiškai reikšmingo skirtumo nėra. Specifiškai, palyginus su belimumabo ir mikofenolato deriniu, obinutuzumabo ir mikofenolato derinys  šansų santykiai (ŠS) buvo 1,04 (95 proc. CrI 0,36; 3,02). 
	Antrinių vertinamųjų baigčių analizė (dalinis inkstų atsakas, bendras inkstų atsakas ir aGFG (apskaičiuoto glomerulų filtracijos greičio) pokytis nuo pradinio lygio (PPL)) taip pat neparodė statistiškai reikšmingo skirtumo pagrindinio atvejo analizėje bei taikant jautrumo analizes.
	Ilgalaikio vartojimo duomenys apsiriboti 76 savaičių duomenimis.
	Nepageidaujamų reiškinių palyginamoji analizė taip pat buvo atlikta. Bendrai įvertinus netiesioginio palyginimo analizės rezultatus, nustatyta, kad gydymas obinutuzumabo ir mikofenolato derinys galimai yra susijęs su statistiškai reikšmingai didesne sunkų nepageidaujamų reiškinių tikimybe, palyginus su belimumabo ir mikofenolato deriniu gydymu. Todėl tarnyba rekomenduoja skiriant obinutuzumabą įvertinti pacientui naudos ir rizikos (dėl galimų infekcijų) santykį bei kartu taikytą gydymą (pvz., kortikosterodais).
	Apibendrinant, vaistinio preparato palyginamasis veiksmingumas yra įvertintas kaip iš esmės nesiskiriantis lyginant su įprasta klinikine praktika. 

2. EKONOMINIO VERTINIMO APIBENDRINIMAS

Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.3 punktą, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį).


3. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

4. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija pateikta. Žr. priedą.

IŠVADOS 
	[bookmark: _Hlk185430554][bookmark: _Hlk186227929]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☒ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS

☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos 



4. REKOMENDACIJA

Vadovaujantis Aprašo 301.5. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei išvados apie įtaką PSDF biudžetui atitinka aprašo 54.11 papunkčio nuostatas arba šio papunkčio sąlygos išpildomos pateikus naują ar atnaujintą PGS.

4.1 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Gazyvaro derinant su mikofenolato mofetiliu (MMF) skirtas gydyti suaugusiems pacientams, sergantiems aktyviu III ar IV klasės, kartu su V klasės arba be jos, vilkligės sukeltu nefritu (VN). 

Skyrimo sąlygos
Skiriamas derinyje su mikofenolato mofetiliu suaugusiems pacientams, sergantiems aktyviu III ar IV klasės, kartu su V klasės arba be jos, vilkligės sukeltu nefritu. ____________________________



